Shanti Lasminingsih Poesposoetjipto

Shanti Lasminingsih anyama lengkap Shanti Lasminingsih Poesposoetjipto (lahir 9 April 1949) panèka aktivis bâbinè', profesional, bân pengusaha è bidang teknologi informasi. Salèrana jhughân ajabat mènangka Komisaris Utama PT Samudera Indonesia Tbk."Shanti Soedarpo: Saat Ini Ada 40 Kapal yang Disandera Pembajak Somalia" Èarsipaghi  2015-02-02 è Wayback Machine. Tempo.co, 8 Mei 2011. Shanti panèka pottrè dâri eppa'na anyama Soedarpo Sastrosatomo,"Shanti L. Poesposoetjipto: Tantangan Terbesar Bisnis Keluarga Adalah Regenerasi" Swa.co.id, 4 Maret 2011. sè andi' kalompo' usaha Soedarpo Corporation, sareng èbhuna anyama Mien Soedarpo, tokoh aktivis bâbinè' Indonesia.

Salèrana lèbur ka bidang elektronika sè jhughân ahubungan sareng pangarona eppa'na. Ghâpanèka dhâddhi alesan pèlèyanna maso' jurusan teknik elektro, sè samangkèn lebbi populer èsebbhut informatika spesialisasi èlmo komputer. Shanti ajhâlâni pendidikanna è Technische Universitat Munchen, Jerman."Peranan Perempuan" Theendoft.webs.com, 4 Mei 2012.

 Kiprah Bisnis 
Shanti ta' otomatis langsung toju' è kennengngan palèng attas è perusahaan eppa'na. Partama kalèna agabung, salèrana ollè jabadhân manajer è Service Bureau Department NVPD Soedarpo Corporation, sè ajhuwâl jasa pengolahan data komputer sacara terpadu ka pihak ketello'. Shanti alako abhâreng para insinyur lulusan Institut Teknologi Bandung (ITB) sè èlatè ka lowar naghârâ bân pas ètugasaghi maddhek pusat pangolahan data komputer. Gâji sè ètarèma pas padâ sareng rekan-rekan insinyurra sè laèn.

Antarana taon 1974-1997 salèrana ajhâr bânnya' hal tentang bisnis palayaran è Samudera Indonesia bân abangun karirra dâlem bânnya' proyek teknologi informasi. È taon 1985-1988, Shanti ajabat è jabadhân-jabadhân penting, akadhi koordinator administrasi bân keuangan, tor koordinator bidang usaha komputer bân telekomunikasi.

È jabadhân ka'dinto, salèrana aghâbây re-engineering bisnis Soedarpo Corporation ma'lè fokus dâ'  teknologi informasi bân distribusi produk farmasi. È bâkto ajabat dhâddhi bekkèl direktur otama, salèrana suksès ngèrèngè PT. NVPD Soedarpo Corporation dhâddhi perusahaan publik è taon 1990.

salastarèna eppa'na sèdhâ, Shanti nerrosaghi perusahaanna. Asareng kalompo'-kalompo' usaha Samudera Indonesia, Soedarpo Informatika, Asuransi Bintang, Indo Marine, bân perusahaan laèn sè èpaddhek rèng seppona asareng rekan-rekanna, salèrana ètuntut lebbi aktif. Samangkèn Shanti dhâddhi Direktur Pasific Internet Indonesia, perusahaan panyediya jasa Internet; Chief Operation Officer PT. Praweda Ciptakarsa Informatika, perusahaan panyediya layanan solusi sistem integrasi; bân PT. Sumber Daya Praweda Informatika, software house. Salèrana jhughân ajabat Direktur Pengelola PT. Ngrumat Bondo Utomo, perusahaan induk è kalompo' usaha Soedarpo Corporation, sè andi' pan-bârâmpan ana' perusahaan sè khusus abidangi TI.

È taon 1993, Shanti ngalakonè asesmen (lèbât SWOT) è sakabbhina lini usaha. Molaè ngalakonè èfisiènsi, salaèn ngala' kabijaghân serret dâ' ka karyawan ma'lè bisa ngalakonè pertimbangan cash flow perusahaan dâlem bhân-sabbhân transaksi bisnis. Asia Globe taon 2010 aberri'i Shanti gellar mènangka 150 orèng palèng soghi kalabân asèt Rp. 500 Miliar.

 Sombher-sombher